ddrg/super_eurlex huggingface dataset:
(1)

V skladu z namenom Direktive Evropskega parlamenta in Sveta 2004/18/ES z dne 31. marca 2004 o usklajevanju postopkov za oddajo javnih naročil gradenj, blaga in storitev (3) bi moral ostati prag, ki se uporablja za javna naročila nekaterih storitev, ki jih naročniki neposredno financirajo z več kakor 50-odstotnim deležem, usklajen s pragom, ki se uporablja za javna naročila storitev, ki so jih oddali naročniki, ki niso enote centralne ravni države.
(21)

Pravica neposrednega sklicevanja na zavarovalno pogodbo in neposrednih odškodninskih zahtevkov nasproti zavarovalnicam je zelo pomembna za varstvo oškodovancev v prometnih nesrečah. Direktiva 2000/26/ES oškodovancem nesreč, ki so se zgodile v državi članici, ki ni država članica stalnega prebivališča oškodovanca, in jo je povzročila uporaba vozil, ki so zavarovana v državi članici in so običajno v državi članici, predvideva pravico do neposrednega zahtevka proti zavarovalnici, ki krije civilno odgovornost povzročitelja nesreče. Za učinkovitejšo in hitrejšo obravnavo odškodninskih zahtevkov in da se v največji možni meri izogne dragim pravnim postopkom, je to pravico treba razširiti na vse oškodovance prometnih nesreč.
Za izvajanje enotnih načel iz Priloge VI se upoštevajo sklepi poročila o pregledu za imazosulfuron in zlasti dodatkov I in II k poročilu, kot so bili dokončno sprejeti v Stalnem odboru za prehranjevalno verigo in zdravje živali 8. oktobra 2004.

Za izvajanje enotnih načel iz Priloge VI se upoštevajo sklepi poročila o pregledu laminarina in zlasti dodatkov I in II k poročilu, kot so bili dokončno sprejeti v Stalnem odboru za prehranjevalno verigo in zdravje živali 8. oktobra 2004.

Za izvajanje enotnih načel iz Priloge VI se upoštevajo sklepi poročila o pregledu metoksifenozida in zlasti dodatkov I in II k poročilu, kot so bili dokončno sprejeti v Stalnem odboru za prehranjevalno verigo in zdravje živali 8. oktobra 2004.

98

S-metolaklor CAS št. 87392-12-9 (S-izomer) 178961-20-1 (R-izomer) CIPAC št. 607

Zmes: (aRS, 1 S)-2-kloro-N-(6-etil-o-tolil)-N-(2-metoksi-1-metiletil)acetamid (80–100 %) in: (aRS, 1 R)-2-kloro-N-(6-etil-o-tolil)-N-(2-metoksi-1-metiletil)acetamid (20–0 %)

≥ 960 g/kg

1. april 2005

31. marec 2015
Direktiva Sveta 2002/93/ES

z dne 3. decembra 2002

o spremembi Direktive 77/388/EGS zaradi podaljšanja možnosti, da države članice uporabljajo nižje stopnje DDV za nekatere delovno intenzivne storitve

SVET EVROPSKIH SKUPNOSTI JE –

ob upoštevanju Pogodbe o ustanovitvi Evropske skupnosti in zlasti člena 93 Pogodbe,

ob upoštevanju predloga Komisije,

ob upoštevanju mnenja Evropskega parlamenta [1],

ob upoštevanju mnenja Ekonomsko-socialnega odbora [2],

ob upoštevanju naslednjega:

(1) Člen 28(6) Direktive Sveta 77/388/ES z dne 17. maja 1977 o usklajevanju zakonodaje držav članic o prometnih davkih — skupni sistem davka na dodano vrednost: enotna osnova za odmero [3] dovoljuje, da se nižje stopnje, predvidene v tretjem pododstavku člena 12(3)(a), uporabljajo tudi za delovno intenzivne storitve, naštete v kategorijah, določenih v Prilogi K k navedeni direktivi, največ za triletno obdobje od 1. januarja 2000 do 31. decembra 2002.

(2) Odločba Sveta 2000/185/ES z dne 28. februarja 2000, ki dovoljuje državam članicam, da za nekatere delovno intenzivne storitve uporabljajo nižjo stopnjo DDV skladno s postopkom, predvidenim v členu 28(6) Direktive 77/388/EGS [4], je nekaterim državam članicam dovolila, da do 31. decembra 2002 uporabljajo nižjo stopnjo DDV za tiste delovno intenzivne storitve, za katere so vložile prošnjo.

(3) Na podlagi poročil, ki jih morajo do 1. oktobra 2002 pripraviti države članice, ki so zaprosile za te nižje stopnje, mora Komisija do 31. decembra 2002 Svetu in Evropskemu parlamentu predložiti celovito evalvacijsko poročilo, ki mu je po potrebi priložen predlog za dokončni sklep o stopnji, ki naj se uporablja za delovno intenzivne storitve.

(4) Upoštevajoč čas, potreben za pripravo temeljite celovite evalvacije takih poročil, je treba podaljšati najdaljše obdobje za uporabo, določeno za ta ukrep v Direktivi 77/388/EGS.

(5) Direktivo 77/388/EGS je torej treba ustrezno spremeniti –

SPREJEL NASLEDNJO DIREKTIVO:

Člen 1

V prvem pododstavku člena 28(6) Direktive 77/388/EGS se besede "tri leta med 1. januarjem 2000 in 31. decembrom 2002" nadomestijo z besedami "štiri leta med 1. januarjem 2000 in 31. decembrom 2003".

Člen 2

Ta direktiva začne veljati na dan objave v Uradnem listu Evropskih skupnosti.

Člen 3

Ta direktiva je naslovljena na države članice.

V Bruslju, 3. decembra 2002

Za Svet

Predsednik

T. Pedersen

[1] Mnenje podano 20. novembra 2002 (še neobjavljeno v Uradnem listu).

[2] Mnenje podano 24. oktobra 2002 (še neobjavljeno v Uradnem listu).

[3] UL L 145, 13.6.1977, str. 1. Direktiva, nazadnje spremenjena z Direktivo 2002/38/ES (UL L 128, 15.5.2002, str. 41).

[4] UL L 59, 4.3.2000, str. 10.

--------------------------------------------------
Direktiva Komisije 98/89/ES

z dne 20. novembra 1998

o prilagoditvi Direktive Sveta 74/152/EGS glede največje konstrukcijsko določene hitrosti in ploščadi za tovor kmetijskih ali gozdarskih traktorjev na kolesih tehničnemu napredku

(Besedilo velja za EGP)

KOMISIJA EVROPSKIH SKUPNOSTI JE

ob upoštevanju Pogodbe o ustanovitvi Evropske skupnosti,

ob upoštevanju Direktive Sveta 74/150/EGS z dne 4. marca 1974 o približevanju zakonodaje držav članic o ES-homologaciji kmetijskih ali gozdarskih traktorjev na kolesih [1], kakor je bila nazadnje spremenjena z Direktivo 97/54/ES Evropskega parlamenta in Sveta [2], in zlasti člena 13 direktive,

ob upoštevanju Direktive Sveta 74/152/EGS z dne 4. marca 1974 o približevanju zakonodaje držav članic o največji konstrukcijsko določeni hitrosti in ploščadi za tovor kmetijskih ali gozdarskih traktorjev [3], kakor je bila nazadnje spremenjena z Direktivo 97/54/ES, in zlasti člena 5 direktive,

ker je glede na povečanje največje konstrukcijsko določene hitrosti na 40 km/h in na zadnje stanje tehnike zdaj mogoče prilagoditi odstopanja v merjenju hitrosti, navedena v točki 1.5 Priloge k Direktivi 74/152/EGS;

ker so ukrepi, predvideni v tej direktivi, skladni z mnenjem Odbora za prilagajanje tehničnemu napredku, ustanovljenega z Direktivo 74/150/EGS,

SPREJELA NASLEDNJO DIREKTIVO:

Člen 1

Točka 1.5 Priloge k Direktivi 74/152/EGS se spremeni: "če izmerjena hitrost za 3 km/h preseže vrednost za največjo konstrukcijsko določeno hitrost".

Člen 2

1. Od 1. januarja 2000 ne sme nobena država članica:

- zavrniti glede na tip traktorja podelitve ES-homologacije, izdaje dokumenta, navedenega v zadnji alinei člena 10(1) Direktive 74/150/EGS, ali podelitve nacionalne homologacije ali

- prepovedati začetka uporabe traktorjev,

če ti traktorji izpolnjujejo zahteve Direktive 74/152/EGS, kakor je bila spremenjena s to direktivo.

2. Od 1. oktobra 2004 države članice:

- ne smejo več izdajati dokumenta, navedenega v zadnji alinei člena 10(1) Direktive 74/150/EGS za tip traktorja, ki ne izpolnjuje zahtev Direktive 74/152/EGS, kakor je bila spremenjena s to direktivo,

- lahko zavrnejo podelitev nacionalne homologacije za tip traktorja, če ta ne izpolnjuje zahtev Direktive 74/152/EGS, kakor je bila spremenjena s to direktivo.

Člen 3

1. Države članice sprejmejo zakone in druge predpise, potrebne za uskladitev s to direktivo, najpozneje do 31. decembra 1999. O tem takoj obvestijo Komisijo.

Države članice se v sprejetih predpisih sklicujejo na to direktivo ali pa sklic nanjo navedejo ob njihovi uradni objavi. Način sklicevanja določijo države članice.

2. Države članice predložijo Komisiji besedila temeljnih predpisov nacionalne zakonodaje, sprejetih na področju, ki ga ureja ta direktiva.

Člen 4

Ta direktiva začne veljati dvajseti dan po objavi v Uradnem listu Evropskih skupnosti.

Člen 5

Ta direktiva je naslovljena na države članice.

V Bruslju, 20. novembra 1998

Za Komisijo

Martin Bangemann

Član Komisije

[1] UL L 84, 28.3.1974, str. 10.

[2] UL L 277, 10.10.1997, str. 24.

[3] UL L 84, 28.3.1974, str. 33.

--------------------------------------------------
Popravek Direktive 98/79/ES Evropskega parlamenta in Sveta z dne 27. oktobra 1998 o in vitro diagnostičnih medicinskih pripomočkih

( Uradni list Evropskih skupnosti L 331 z dne 7. decembra 1998 )

(Slovenska posebna izdaja, Poglavje 13, Zvezek 21, str. 319)

Stran 335, Priloga I, „B. ZAHTEVE PRI NAČRTOVANJU IN PROIZVODNJI“, „1. Kemične in fizikalne lastnosti“, točka 1.2:

besedilo:

„Pripomočki morajo biti načrtovani, izdelani in pakirani tako, da kolikor je mogoče zmanjšajo tveganje, ki ga predstavlja puščanje izdelka, onesnaževalci in ostanki za osebe, ki se ukvarjajo s prevozom, hranjenjem in uporabo pripomočkov ob upoštevanju predvidenega namena izdelkov.“
Direktiva Sveta 97/75/ES

z dne 15. decembra 1997

o spremembah direktive 96/34/ES o okvirnem sporazumu o starševskem dopustu, sklenjenem med UNICE, CEEP in ETUC ter o njeni razširitvi na Združeno kraljestvo Velika Britanija in Severna Irska

SVET EVROPSKE UNIJE JE

ob upoštevanju Pogodbe o ustanovitvi Evropske skupnosti in zlasti člena 100 Pogodbe,

ob upoštevanju predloga Komisije [1],

ob upoštevanju mnenja Evropskega parlamenta [2],

ob upoštevanju mnenja Ekonomsko-socialnega odbora [3],

ker je Svet v skladu s Sporazumom o socialni politiki, ki je Priloga k Protokolu 14 Pogodbe in zlasti s členom 4(2), sprejel Direktivo 96/34/ES4; ker se torej omenjena direktiva ne uporablja za Združeno kraljestvo Velika Britanija in Severna Irska [4];

ker je Evropski svet na zasedanju v Amsterdamu 16. in 17. junija 1997 z odobravanjem sporočil, da je medvladna konferenca odobrila vključitev Sporazuma o socialni politiki v Pogodbo, prav tako pa je opozoril, da je treba najti način, da pred podpisom Amsterdamske pogodbe želja Združenega kraljestva Velika Britanija in Severna Irska, da sprejeme direktive, ki so sprejete na podlagi tega sporazuma, dobi pravno veljavnost; ker si ta direktiva prizadeva doseči zastavljeni cilj z razširitvijo Direktive 96/34/ES na Združeno kraljestvo;

ker dejstvo, da se Direktiva 96/34/ES ne uporablja v Združenem kraljestvu, neposredno vpliva na delovanje notranjega trga; ker se bo delovanje notranjega trga izboljšalo, ker bodo v vseh državah članicah izvajali okvirni sporazum, ki je priložen omenjeni direktivi, in zlasti načelo uskladitve starševskih in delovnih obveznosti zaposlenih staršev;

ker je cilj izvajanja okvirnega sporazuma doseči zlasti enako obravnavanje moških in žensk v zvezi z zaposlitvenimi možnostmi in obravnavanjem pri delu ter uskladitev delovnega in družinskega življenja;

ker se bo s sprejetjem te direktive Direktiva 96/34/ES uporabljala v Združenem kraljestvu; ker po datumu uveljavitve te direktive izraz "države članice", uporabljen v Direktivi 96/34/ES, vključuje Združeno kraljestvo,

SPREJEL TO DIREKTIVO:

Člen 1

Brez vpliva na člen 2 se Direktiva 96/34/ES uporablja v Združenem kraljestvu Velika Britanija in Severna Irska.

Člen 2

V člen 2 Direktive 96/34/ES se vstavi naslednji odstavek:

"1a. V odstavku 1 se datum 3. junij 1998 za Združeno kraljestvo Velika Britanija in Severna Irska nadomesti s 15. december 1999."

Člen 3

Ta direktiva je naslovljena na države članice.

V Bruslju, 15. decembra 1997

Za Svet

Predsednik

J.-C. Juncker

[1] UL C 335, 6.11.1997.

[2] UL C 371, 8.12.1997.

[3] UL C 355, 21.11.1997.

[4] UL L 145, 19.6.1996, str. 4.

--------------------------------------------------
Direktiva Komisije 96/40/ES

z dne 25. junija 1996

o izdelavi skupnega vzorca službene izkaznice inšpektorjev, ki bodo opravljali pomorsko inšpekcijo

(Besedilo velja za EGP)

KOMISIJA EVROPSKIH SKUPNOSTI JE

ob upoštevanju Pogodbe o ustanovitvi Evropske skupnosti,

ob upoštevanju Direktive Sveta 95/21/ES z dne 19. junija 1995 o uveljavitvi mednarodnih standardov za varnost ladij, preprečevanje onesnaževanja ter pogoje za življenje in delo na ladjah, ki uporabljajo pristanišča Skupnosti in plujejo v vodah v pristojnosti držav članic (pomorska inšpekcija) [1] in zlasti člena 12(4) Direktive,

ker Direktiva 95/21/ES določa izdelavo skupnega vzorca službene izkaznice pomorskih inšpektorjev;

ker je potrebno, da službena izkaznica vsebuje vsaj naslednje podatke: ime organa, ki izda izkaznico, polno ime imetnika službene izkaznice, sliko imetnika službene izkaznice, podpis imetnika službene izkaznice in navedbo, da je imetnik službene izkaznice pooblaščen za opravljanje inšpekcije v skladu z nacionalno zakonodajo, sprejeto na podlagi te direktive;

ker je za identifikacijo inšpektorja pred poveljnikom ladje in člani posadke potrebno, da službena izkaznica vsebuje tudi prevod v angleški jezik, če ta ni glavni uporabljeni jezik;

ker naj natančno obliko službene izkaznice določijo države članice;

ker so ukrepi, predvideni s to direktivo, v skladu z mnenjem odbora, ustanovljenega v skladu s členom 12 Direktive Sveta 93/75/EGS [2],

SPREJELA NASLEDNJO DIREKTIVO:

Člen 1

Službena izkaznica iz člena 12(4) Direktive 95/21/ES mora biti v skladu z zahtevami, določenimi v Prilogi.

Člen 2

1. Države članice sprejmejo zakone in druge predpise, potrebne za uskladitev s to direktivo, najpozneje do 1. februarja 1997. O tem takoj obvestijo Komisijo.

Države članice se v sprejetih predpisih sklicujejo na to direktivo ali pa sklic nanjo navedejo ob njihovi uradni objavi. Način sklicevanja določijo države članice.

2. Države članice predložijo Komisiji besedila predpisov nacionalne zakonodaje, sprejetih na področju, ki ga ureja ta direktiva.

Člen 3

Ta direktiva začne veljati dvajseti dan po objavi v Uradnem listu Evropskih skupnosti.

Člen 4

Ta direktiva je naslovljena na države članice.

V Bruslju, 25. junija 1996

Za Komisijo

Neil Kinnock

Član Komisije

[1] UL L 157, 7.7.1995, str. 1.

[2] UL L 247, 5.10.1993, str. 19.

--------------------------------------------------

PRILOGA

ZAHTEVE ZA SLUŽBENO IZKAZNICO POMORSKIH INŠPEKTORJEV

(kakor je navedeno v členu 12(4) Direktive 95/21/ES)

Službena izkaznica mora vsebovati vsaj naslednje podatke:

(a) ime organa, ki izda izkaznico

(b) polno ime imetnika službene izkaznice

(c) novejšo sliko imetnika službene izkaznice

(d) podpis imetnika službene izkaznice

(e) navedbo, da je imetnik službene izkaznice pooblaščen za opravljanje inšpekcije v skladu z nacionalno zakonodajo, sprejeto na podlagi te direktive

Če glavni uporabljeni jezik ni angleški, mora izkaznica vsebovati tudi prevod v ta jezik.

Obliko službene izkaznice določi pristojni organ po lastnem preudarku.

--------------------------------------------------
Direktiva Komisije 96/87/ES

z dne 13. decembra 1996

o prilagoditvi Direktive Sveta 96/49/ES o približevanju zakonodaje držav članic v zvezi s prevozom nevarnega blaga po železnici tehničnemu napredku

(Besedilo velja za EGP)

KOMISIJA EVROPSKIH SKUPNOSTI JE

ob upoštevanju Pogodbe o ustanovitvi Evropske skupnosti,

ob upoštevanju Direktive Sveta 96/49/ES z dne 23. julija 1996 o približevanju zakonodaje držav članic v zvezi s prevozom nevarnega blaga po železnici [1] in zlasti člena 8 direktive,

ker morajo biti pravilniki o mednarodnem prevozu nevarnega blaga po železnici, običajno znani kot RID, skupaj s spremembami priloženi Direktivi 96/49/ES kot Priloga in veljati ne le za čezmejni prevoz, temveč tudi za prevoz znotraj posameznih držav članic;

ker Priloga k Direktivi 96/49/ES vsebuje RID, kakor se uporablja od 1. januarja 1995;

ker je RID ažuriran vsaki dve leti in bo zato spremenjena različica začela veljati 1. januarja 1997;

ker morajo biti v skladu s členom 8 vse spremembe, potrebne za prilagoditev tehničnemu in znanstvenemu napredku na področju, ki ga ureja ta direktiva, in za uskladitev z novimi določbami, sprejete po postopku iz člena 9;

ker je treba ta sektor prilagoditi novim določbam RID in zato spremeniti Prilogo k Direktivi 96/49/ES;

ker so ukrepi, predvideni s to direktivo, v skladu z mnenjem odbora iz člena 9 Direktive 96/49/ES,

SPREJELA NASLEDNJO DIREKTIVO:

Člen 1

Priloga k Direktivi 96/49/ES se spremeni:

"Priloga vključuje od 1. januarja 1997 veljavne določbe Pravilnika o mednarodnem prevozu nevarnega blaga po železnici (RID), ki je Priloga I k Dodatku B COTIF, pri čemer se bosta "pogodbenica" in "države ali železnice" nadomestila z "država članica".

NB:

Različice RID v vseh uradnih jezikih Skupnosti bodo objavljene takoj, ko bo besedilo pripravljeno v vseh jezikih."

Člen 2

1. Države članice sprejmejo zakone in druge predpise, potrebne za uskladitev s to direktivo, najpozneje do 1. januarja 1997. O tem takoj obvestijo Komisijo.

Države članice se v sprejetih predpisih sklicujejo na to direktivo ali pa sklic nanjo navedejo ob njihovi uradni objavi. Način sklicevanja določijo države članice.

2. Države članice predložijo Komisiji besedila temeljnih predpisov nacionalne zakonodaje, sprejetih na področju, ki ga ureja ta direktiva.

Člen 3

Ta direktiva začne veljati dan po objavi v Uradnem listu Evropskih skupnosti.

Člen 4

Ta direktiva je naslovljena na države članice.

V Bruslju, 13. decembra 1996

Za Komisijo

Neil Kinnock

Član Komisije

[1] UL L 235, 17.9.1996.

--------------------------------------------------
Direktiva Sveta 96/42/ES

z dne 25. junija 1996,

o spremembi Direktive 77/388/EGS o skupnem sistemu davka na dodano vrednost

SVET EVROPSKE UNIJE JE

ob upoštevanju Pogodbe o ustanovitvi Evropske skupnosti in zlasti člena 99 Pogodbe,

ob upoštevanju predloga Komisije,

ob upoštevanju mnenja Evropskega parlamenta [1],

ob upoštevanju mnenja Ekonomsko-socialnega odbora [2],

ker člen 12(3)(d) Direktive 77/388/EGS [3] določa, da mora Svet na predlog Komisije soglasno odločiti o pravilih, ki zadevajo obdavčenje kmetijskih proizvodov razen tistih, ki sodijo v kategorijo 1 Priloge H, še pred 31. decembrom 1994; ker do tega datuma tiste države članice, ki so že uporabljale znižano stopnjo, to še naprej uporabljajo, medtem ko je tiste, ki uporabljajo splošno stopnjo, niso mogle uporabljati; ker to omogoča dveletni odlog do uporabe splošne stopnje;

ker so izkušnje pokazale, da je neravnovesje v strukturi stopenj DDV, ki jih države članice uporabljajo za kmetijske proizvode v cvetličarskem in vrtnarskem sektorju, povzročilo prijavljene primere goljufivih dejavnosti; ker je to strukturno neravnovesje neposreden učinek uporabe člena 12(3)(d) in ga je treba ustrezno odpraviti;

ker bi bila najprimernejša rešitev dati vsem državam članicam možnost, da v prehodnem obdobju uporabljajo znižano stopnjo za kmetijske proizvode v cvetličarskem in vrtnarskem sektorju ter les za kurjavo,

SPREJEL TO DIREKTIVO:

Člen 1

Direktiva 77/388/EGS se spremeni:

1. Člen 12(3)(d) se črta;

2. v člen 28(2) se vnese naslednje:

"(i) Države članice lahko uporabljajo znižano stopnjo za dobavo živih rastlin (skupaj s čebulicami, koreninami in podobnim, z rezanim cvetjem in okrasnim listjem) in lesa za kurjavo."

Člen 2

Države članice predložijo Komisiji besedila temeljnih določb nacionalne zakonodaje, sprejetih na področju, ki ga ureja ta direktiva.

Člen 3

Ta direktiva se uporablja od 1. januarja 1995.

Člen 4

Ta direktiva je naslovljena na države članice.

V Luxembourgu, 25. junija 1996

Za Svet

Predsednik

M. Pinto

[1] UL C 17, 22.1.1996, str. 26.

[2] UL C 236, 11.9.1995, str. 10.

[3] UL L 145, 13.6.1977, str. 1. Direktiva, kakor je bila nazadnje spremenjena z Direktivo 95/7/ES (UL L 102, 5.5.1995, str. 18).

--------------------------------------------------
Direktiva Sveta 94/75/ES

z dne 22. decembra 1994

o spremembi Direktive 94/4/ES in uvedbi začasnih ukrepov odstopanja, ki se uporabljajo za Avstrijo in Nemčijo

(94/000/ES)

SVET EVROPSKE UNIJE JE

ob upoštevanju Pristopne pogodbe iz leta 1994 in zlasti člena 2(3) Pogodbe ter Akta o pristopu iz leta 1994 in zlasti člena 151(2) Akta,

ob upoštevanju predloga Komisije,

ker je 5. septembra 1994 Republika Avstrija zaprosila za odstopanje na podlagi odstopanja, ki se od 1. aprila 1994 uporablja za Zvezno republiko Nemčijo v skladu s členom 3(2) Direktive Sveta 94/4/ES z dne 14. februarja 1994 o spremembah Direktiv 69/196/EGS in 77/388/EGS in povečanju oprostitev za potnike, ki prihajajo iz tretjih držav in omejitev nakupov oproščenih davka med potovanjem znotraj Skupnosti [1];

ker je ta prošnja namenjena zlasti temu, da se do 1. januarja 1998 obdrži omejitev, ki trenutno velja v Avstriji glede uvoza blaga, ki ga potniki opravijo ob vstopu na njeno ozemlje po kopenski meji z državami, ki niso ne države članice ne članice Evropskega združenja za prosto trgovino (EFTA);

ker je treba upoštevati gospodarske težave, ki jih utegne v Avstriji povzročiti višina neobdavčenih zneskov v primeru omenjenih potnikov;

ker je kljub temu treba preprečiti izkrivljanje konkurence, ki izhaja iz uporabe različnih omejitev pri prehodu zunanjih meja, ki Skupnost povezujejo z državami, ki niso članice EFTA; ker je pomembno, da Zvezna republika Nemčija in Republika Avstrija uporabljata enako omejitev uvoza blaga na njuno ozemlje, ki ga opravijo potniki iz omenjenih držav,

SPREJEL NASLEDNJO DIREKTIVO:

Člen 1

"2. Z odstopanjem od odstavka 1 se Zvezni republiki Nemčiji in Republiki Avstriji dovoli, da uveljavita ukrepe, ki so potrebni za uskladitev s to Direktivo, najpozneje do 1. januarja 1998 za blago, ki ga potniki uvozijo ob vstopu na nemško ali avstrijsko ozemlje čez kopensko mejo z državami, ki niso ne države članice ne članice EFTE ali, kjer je primerno, z obalno plovbo s prihodom iz navedenih držav.

Vendar morata od uveljavitve Pristopne pogodbe iz leta 1994 ti dve državi članici uporabljati oprostitev v višini najmanj 75 ECU za uvoz, ki ga opravijo potniki, navedeni v prejšnjem pododstavku."

Člen 2

1. Ob pogoju začetka veljavnosti Pristopne pogodbe iz leta 1994, državi članici sprejmeta zakone in druge predpise, potrebne za uskladitev s to Direktivo, najkasneje do začetka njene veljavnosti. O tem takoj obvestita Komisijo.

Državi članici se v sprejetih določbah sklicujeta na to direktivo ali pa sklic nanjo navedeta ob njihovi uradni objavi. Način sklicevanja določita državi članici.

2. Državi članici predložita Komisiji besedila določb nacionalne zakonodaje, sprejetih na področju, ki ga ureja ta direktiva.

Člen 3

Ta direktiva začne veljati istega dne kot Pristopna pogodba iz leta 1994.

Člen 4

Ta direktiva je naslovljena na države članice.

V Bruslju, 22. decembra 1994

Za Svet

Predsednik

H. Seehofer

[1] UL L 60, 3.3.1994, str. 14.

--------------------------------------------------